En 42-årig kvinde skal tilbringe de næste tre uger i fængsel efter, at hun i går forsøgte at sætte ild til sin lejlighed.

Det oplyser P4 Nordjylland. Kvinden havde hældt linolie og andre brændbare væsker ud i sin lejlighed på tredje sal i en ejendom på Vesterbro i Aalborg. Tændt et stearinlys og forladt lejligheden. Hun ringede imidlertid og fortalte sin far, at hun ville brænde lejligheden af, og han slog alarm. Derfor lykkedes det politiet, at få afværget branden. Da kvinden i formiddag blev fremstillet i grundlovsforhør sigtet for forsøg på brandstiftelse, ønskede hun ikke at udtale sig, Dommeren valgte at fængsle hende i tre uger til den 15. april, oplyser Nordjyllands Politi.